ნათენაძე ფიქრობს, რომ რაც უფრო მეტი დაცული ტერიტორია იქნება ქვეყანაში, მით უკეთ დავიცავთ ცხოველებს და ფრინველებს ადამიანებისგან. თუმცა, როგორც “მწვანე ალტერნატივას” მიერ გაკეთებულ მიმართვაშია ნათქვამი, ეროვნული პარკები, რომლებსაც ქვეყნის მასშტაბით ისედაც მცირე ფართობი უკავიათ, კანონპროექტის დამტკიცების შემთხვევაში, პრაქტიკულად დაკარგავენ ველური ბუნების რეზერვუარის ფუნქციას: “მოისპობა მცირერიცხოვანი სახეობების გამრავლებისა და ბუნებაში მათი შენარჩუნების თეორიული შანსიც კი. გამოუსწორებელი ზიანი მაიდგება ეროვნული პარკების ეკოტურისტულ და საგანმანათლებლო ფუნქციებს. ავტომატურად შემცირდება ეკოტურისტების რაოდენობა, რაც უარყოფითად აისახება ეროვნული პარკების მიმდებარე მოსახლეობის დასაქმებასა და შემოსავალზეც”.